CELEX: 62009CA0529
Language: sk
Date: 2013-01-24 00:00:00
Title: Vec C-529/09: Rozsudok Súdneho dvora (prvá komora) z  24. januára 2013 — Európska komisia/Španielske kráľovstvo (Nesplnenie povinnosti členským štátom — Štátna pomoc nezlučiteľná so spoločným trhom — Povinnosť vymáhania — Nevykonanie — Námietka neprípustnosti — Právna sila rozhodnutej veci, ktorú predstavuje skorší rozsudok Súdneho dvora)

9.3.2013   
            
            
               SK
            
            
               Úradný vestník Európskej únie
            
            
               C 71/2
            
         Rozsudok Súdneho dvora (prvá komora) z 24. januára 2013 — Európska komisia/Španielske kráľovstvo
   (Vec C-529/09) (1)
   
   (Nesplnenie povinnosti členským štátom - Štátna pomoc nezlučiteľná so spoločným trhom - Povinnosť vymáhania - Nevykonanie - Námietka neprípustnosti - Právna sila rozhodnutej veci, ktorú predstavuje skorší rozsudok Súdneho dvora)
   2013/C 71/02
   Jazyk konania: španielčina
   
      Účastníci konania
   
   
      Žalobkyňa: Európska komisia (v zastúpení: L. Flynn a C. Urraca Caviedes, splnomocnení zástupcovia)
   
      Žalovaný: Španielske kráľovstvo (v zastúpení: N. Díaz Abad, splnomocnená zástupkyňa)
   
      Predmet veci
   
   Nesplnenie povinnosti členským štátom — Porušenie článku 288 ZFEÚ a článkov 2 a 3 rozhodnutia Komisie 1999/509/ES zo 14. októbra 1998 o štátnej pomoci poskytnutej Španielskom podnikom skupiny Magefesa a ich právnym nástupcom [neoficiálny preklad] (Ú. v. ES L 198, s. 15) — Štátna pomoc poskytnutá v prospech Industrias Domésticas, S.A. (Indosa)
   
      Výrok rozsudku
   
   
               1.
            
            
               Španielske kráľovstvo si tým, že v stanovenej lehote neprijalo opatrenia potrebné na zabezpečenie vykonania rozhodnutia Komisie 1999/509/ES zo 14. októbra 1998 o štátnej pomoci poskytnutej Španielskom podnikom skupiny Magefesa a ich právnym nástupcom, pokiaľ ide o spoločnosť Industrias Domésticas SA, nesplnilo povinnosti, ktoré mu vyplývajú z článku 288 štvrtého odseku ZFEÚ, ako aj z článkov 2 a 3 tohto rozhodnutia.
            
         
               2.
            
            
               Španielske kráľovstvo je povinné nahradiť trovy konania.
            
         
      (1)  Ú. v. EÚ C 51, 27.2.2010.